WPF is, soos alreeds beskryf, 'n kombinasie van XAML (opmerkteks) en C#/VB.NET/enige ander .NET taal. Dit kan alles gewysig word in enige teksverwerker, selfs Notepad wat ingesluit word met Windows, en dan gekompileer word van die bevellyn af. Die meeste ontwikkelaars verkies egter om 'n IDE (Integrated Development Environment) te gebruik, want dit maak alles soveel makliker, van kode skryf to kompilering.
Die verkosee IDE vir .NET/WPF is Visual Studio, wat nogal baie geld kos. Maar gelukkig het Microsoft besluit om dit maklik en gratis te maak vir almal om te begin met .NET en WPF. Hulle het 'n gratis weergawe van Visual Studio, naamlik Visual Studio Community, geskep. Hierdie weergawe bevat 'n klein bietjie minder funksionaliteit as die volledige Visual Studio, maar dit het alles wat jy nodig het om te begin WPF leer en werkende applikasies te maak.
So gaan laai Visual Studio Community af van Microsoft - dit is gratis en maklik om te installeer en te gebruik.